
1. Innledning og formål
Samfunnet blir stadig mer komplekst og er preget av globalisering, urbanisering og digitalisering. Det påvirker kriminalitetsutviklingen og stiller nye krav til politiets oppgaveløsning. Et stadig mer uoversiktlig kriminalitetsbilde gir behov for økt spesialisering innen etterforskning, og for økt og utvidet analysekompetanse (Meld. St. 29 (2019-2020); Politidirektoratet, 2017; Politihøgskolen, 2017)[footnoteRef:1]. Politiet trenger kompetanse innen metodikk og i å håndtere kompleksiteten i straffesaksarbeidet, slik at etterforskninger kan utføres i tråd med kravene til kvalitet og rettssikkerhet.  [1:  Meld. St. 29 (2019-2020). (2020). Politimeldingen - et politi for fremtiden. Justis- og beredskapsdepartementet. 
Politidirektoratet. (2017). Politi- og lensmannsetatens kapasitets- og kompetansebehov de kommende ti-årene. 
Politihøgskolen. (2017). Strategi 2017-2021. Politihøgskolen.] 

I norsk politi er det i hovedsak tre analyseretninger: Etterretningsanalyse, strategisk analyse og operativ kriminalanalyse. Samtidig som disse har ulike formål, er det også metodiske likheter mellom dem. Operativ kriminalanalyse er en metode som benyttes i etterforskning som innebærer å redusere kompleksitet i innsamlet informasjon for å tydeliggjøre og tilgjengeliggjøre dens betydning. Det gjøres blant annet ved å dele opp, strukturere og etablere forbindelser i informasjonen, samt visualisere, fortolke og evaluere den. Metoden kan brukes i de fleste saker og skal bidra til oversikt, kontroll og beslutningsstøtte i etterforskningen.
Kompetanse i analysemetode og i bruk av grunnleggende analyseverktøy er nødvendig for å kunne bearbeide og strukturere innsamlet informasjon på en måte som reduserer kompleksiteten i informasjonen og hjelper oss med å forstå hva den kan bety.  
Formålet med utdanningen er å bidra til å øke politiets kompetanse innen grunnleggende analysemetodikk- og verktøy, og dermed øke kvaliteten i informasjonsbehandling og bidra til kvalitet og rettssikkerhet i etterforskning.


2. Målgruppe og opptakskrav 
2.1.	Målgruppe
Målgruppen er ansatte i politietaten som har eller er tiltenkt oppgaver innen etterforskning, operativ kriminalanalyse, etterretningsanalyse og/eller strategisk analyse.
Det forutsettes at søkere har grunnleggende tabellforståelse (Excel), kjennskap til Indicia prosjekt, samt tilgang til analyseverktøyet Analyst’s Notebook.
Det forutsettes at søkerne er valgt ut i henhold til lokale kompetanseplaner.
2.2.	Opptakskrav 
Søkere må dokumentere følgende krav:
Utdanning:
· bestått bachelor/3-årig politiutdanning eller annen utdanning minimum på bachelornivå
· bestått Politihøgskolens videreutdanning «Operativ kriminalanalyse nivå 1», 7,5 stp.

Ansettelse, praksis og andre krav:
· ansettelse i Politietaten 
· Minimum 1 års praksis innen etterforskning, operativ kriminalanalyse og/eller annen politifaglig analyse
· har eller er tiltenkt oppgaver innen etterforskning, operativ kriminalanalyse og/eller annen politifaglig analyse. 

Søkere som ikke tilfredsstiller kravet om videreutdanningen Operativ kriminalanalyse nivå 1, 7,5 stp, må dokumentere følgende[footnoteRef:2]: [2:  Dette er en overgangsordning som utfases innen 5 år etter studieplanen er godkjent.] 

· gjennomført Kripos’ kurs i operativ kriminalanalyse modul I[footnoteRef:3] i løpet av de siste 3 årene, eller  [3:  Modul I i regi av Oslo politidistrikt likestilles med Kripos’ modul I.] 

· gjennomført Kripos’ kurs i operativ kriminalanalyse modul I og modul II 2.0, eller
· gjennomført kurs i Kripos’ kurs operativ kriminalanalyse modul I, II og III, eller
· hatt operativ kriminalanalyse som en vesentlig del av sine arbeidsoppgaver de siste 2 årene[footnoteRef:4]. [4:  I tillegg til kravet om 1 års praksis innen etterforskning, operativ kriminalanalyse og/eller annen politifaglig analyse. ] 

3. Læringsutbytte
3.1.	Generell kompetanse
Studentene kan etter gjennomført videreutdanning: 
· framstå med økt innsikt og trygghet i utførelsen av analysearbeid  
· anvende analysemetode på praktiske og teoretiske problemstillinger og treffe begrunnede valg  
· bidra til oversikt, kontroll og beslutningsstøtte i etterforskninger 
· bidra til utvikling av praksis innen operativ kriminalanalyse. 

3.2.	Kunnskaper
Studentene har etter gjennomført videreutdanning kunnskap om:
· operativ kriminalanalyses funksjon og rolle  
· analyseteknikker, -verktøy og –produkter 
· grunnleggende aspekter ved hypotesebegrepet
· feilkilder og konsekvenser av feil, samt tiltak for å avdekke og forebygge feil 
· sentrale begreper i vitenskapelig metode og deres relevans for operativ kriminalanalyse  
· ulike tilnærminger til evaluering av informasjon og bevis (bevisbedømmelse) 
· straffeprosess og etikk i analysearbeid 
· prosjektledelse og arbeid i team
3.3.	Ferdigheter
Studentene kan etter gjennomført videreutdanning: 
· planlegge, gjennomføre og evaluere operativ kriminalanalyse i etterforskning 
· beherske relevante begreper, metoder, teknikker og verktøy i analysearbeid 
· bearbeide og strukturere informasjon i tråd med prinsipper for informasjonsbehandling 
· forholde seg kritisk til informasjon og ulike informasjonskilder, nasjonale og internasjonale 
· anvende ulike teknikker for utarbeidelse av hypoteser 
· utarbeide, formidle og begrunne analyser, samt anbefale videre veivalg  
· drøfte og håndtere rettssikkerhetsmessige og etiske dilemmaer  
· forstå analytikerens rolle og funksjon i etterforskningsprosessen og i retten 
4. Organisering av undervisnings- og læringsaktiviteter
Videreutdanningen er organisert som et deltidsstudium, og skal som hovedregel gjennomføres i løpet av 3 måneder. Omfanget på videreutdanningen er anslått til ca. 210 timer.  
Studiet er organisert i samlinger, og undervisnings- og læringsaktiviteter utenom samlingene. Samlingene utgjør inntil 49 timer som kan fordeles over kortere og lengre tid, og kan være helt eller delvis nettbasert. Det er obligatorisk deltakelse på samlingene.  
Undervisnings- og læringsaktivitetene i studiet skal bidra til å gi studentene godt læringsutbytte, og det legges vekt på fleksible og varierte arbeidsformer med stor grad av studentaktivitet. Videreutdanningen organiseres rundt sentrale problemstillinger og utfordringer i analysearbeidet, som kobles til relevant teori. 
Undervisnings- og læringsaktivitetene omfatter blant annet individuelt arbeid, gruppearbeid, litteraturstudier, presentasjoner, praktiske øvelser, digitale læringsressurser, forelesning og case.
Det blir gitt veiledning knyttet til arbeidskravene. 
En nettbasert læringsplattform benyttes i administrering og pedagogisk gjennomføring av studiet. 
 
Arbeidskrav 
Følgende arbeidskrav må være godkjent før studentene får avlegge eksamen: 
· Utarbeide og presentere et analyseprodukt med utgangspunkt i praktisk case
· Individuell skriftlig oppgave (1600 ord +/- 10%) 
5. Vurdering 
Studentene blir vurdert underveis gjennom arbeidskrav, og får tilbakemeldinger på disse etter nærmere oppgitte kriterier forankret i beskrivelsene av læringsutbytte.
Studiet avsluttes med individuell muntlig eksamen med utgangspunkt i en case.
Det benyttes karakterene bestått/ikke bestått.

